
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 1.190 lei din bugetul local al Municipiului Focşani 
pe anul 2014  Colegiului Economic „Mihail Kogălniceanu” Focşani  în vederea participării 

echipei de volei masculin  la etapa zonală a Olimpiadei Naţionale a Sportului Şcolar, 

care va avea loc la Buzău în perioda 3 – 6 aprilie 2014
              Consiliul Local al Muncipiului Focşani, judeţul Vrancea, întrunit în şedinţă ordinară,
           - Analizând proiectul de hotărâre iniţiat de consilierii locali Iorga Marius Eusebiu şi Mersoiu Ionuţ, prin care se propune aprobarea alocării sumei de 1.190 lei din bugetul local al Municipiului Focşani pe anul 2014  Colegiului Economic „Mihail Kogălniceanu”  Focşani în vederea participării echipei de volei masculin la etapa zonală a Olimpiadei Naţionale a Sportului Şcolar, care va avea loc la Buzău în perioda 3 – 6 aprilie 2014, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr. 15022/20.03.2014;
           - Văzând avizul favorabil al Comisiei de buget şi administraţie publică;
           - Având în vedere adresa nr. 209/18.03.2014 transmisă de Colegiul Economic „Mihail Kogălniceanu” Focşani, înregistrată la nr. 14729/19.03.2014;
      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 1.190 lei din bugetul local al Municipiului Focşani pe anul 2014 Colegiului Economic „Mihail Kogălniceanu” Focşani în vederea participării echipei de volei masculin  la etapa zonală a Olimpiadei Naţionale a Sportului Şcolar, care va avea loc la Buzău în perioda 3 – 6 aprilie 2014, sumă care va fi utilizată astfel: 200 lei cheltuieli de transport, 910 lei cheltuieli de cazare şi masă, 80 lei arbitraj şi asistenţă medicală.
               Art. 2 Suma prevăzută la art 1 va fi utilizată de Colegiul Economic „Mihail Kogălniceanu” Focşani din bugetul propriu, de la capitolul bugetar „Învăţământ” (65.02), subcapitolul bugetar „Învăţământ secundar superior”(65.02.04.02), „Bunuri şi servicii”, articolul bugetar „Alte cheltuieli cu bunuri şi servicii” (20.30.30).

              Art.3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Colegiul Economic „Mihail Kogălniceanu” Focşani.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
             Necula Ionel Gabriel                                               SECRETARUL MUNICIPIULUI 

                                                                                                                    FOCŞANI

        Corhană Eduard Marian                         

Municipiul Focşani, 27 martie 2014                                                      

